షరతులు వర్తిస్తాయి

షరతులు వర్తిస్తాయి 2024లో విడుదలైన తెలుగు సినిమా. స్టార్ లైట్ స్టూడియోస్ బ్యానర్‌పై నాగార్జున్ సామల, శ్రీష్ కుమార్ గుండా, డా. కృష్ణకాంత్ చిత్తజల్లు నిర్మించిన ఈ సినిమాకు  కుమార స్వామి (అక్షర) దర్శకత్వం వహించాడు. చైతన్య రావు, భూమి శెట్టి, నంద కిషోర్ ప్రధాన పాత్రల్లో నటించిన ఈ సినిమా చిత్ర ఫస్ట్ లుక్, మోషన్ పోస్టర్‌ను దర్శకుడు త్రివిక్రమ్ శ్రీనివాస్ ఆవిష్కరించాడు. 

షరతులు వర్తిస్తాయి సినిమా  టీజర్‌ను నిర్మాత దిల్ రాజు చేతుల మీదుగా ఫిబ్రవరి 3న విడుదల చేయగా ఈ కార్యక్రమంలో దర్శకుడు వేణు ఊడుగుల, మామిడి హరికృష్ణ అతిథులుగా పాల్గొన్నారు. ఈ సినిమా ట్రైలర్‌ను మార్చి 3న విడుదల చేయగా, సినిమాను మార్చి 15న విడుదలైంది. 

ష‌ర‌తులు వ‌ర్తిస్తాయి మే 18 నుండి ఆహా ఓటీటీలో స్ట్రీమింగ్ ప్రారంభమైంది. 
కథ
చిరంజీవి (చైతన్య రావు) తండ్రిని కోల్పోయిన మధ్యతరగతి వ్యక్తి ఒక గవర్నమెంట్ ఆఫీస్‌లో పని చేస్తూ అమ్మ, చెల్లి, తమ్ముడితో కలిసి జీవిస్తుంటాడు. తండ్రి మరణం తర్వాత కుటుంబభారం అతడిపై పడుతుంది. ఈ క్రమంలోనే విజయశాంతి (భూమి శెట్టి)ని ప్రేమించి పెళ్లి చేసుకుంటాడు. సజావుగా సాగుతున్న వీరి జీవితంలోకి చైన్ సిస్టమ్ వంటి చిట్టీల బిజినెస్ వస్తోంది. చిరంజీవి నమ్మకపోయిన.. భర్తకు తెలియకుండానే ఉన్న డబ్బు మొత్తాన్ని విజయశాంతి ఆ బిజినెస్ లో పెడుతుంది. చివరకు ఆ కంపెనీ బోర్డ్ తిప్పేయడంతో కుటుంబం రోడ్డున పడుతుంది. ఆ తర్వాత వారి జీవితాల్లో ఎలాంటి పరిస్థితులు ఎదురయ్యాయి. మరి ఆ మోసాన్ని చిరంజీవి ఎలా బయటపెట్టాడు, ఈ మోసాలు చేసేవారిపై ఎలా పోరాటం చేశాడు అనేదే మిగతా సినిమా కథ.

నటీనటులు

  చైతన్య రావు
 భూమి శెట్టి
 నంద కిషోర్
 సంతోష్ యాదవ్
 మల్లేశ్ బలష్టు
 సుజాత దీక్షిత్
 పెద్దింటి అశోక్ కుమార్
 స్వర్ణ కిలారి 
 వెంకీ మంకీ
 బాలరాజ్ పాలమూర్ 
 పద్మావతి
 సీతామహాలక్ష్మీ 
 సుజాత దేవి
 శివ కళ్యాణ్  
 సమ్బబాటూరి సునీత
 నర్సవ్వ 
 సాయి 
 సౌజన్య
 గుంతుల రాధిక
 శృతి పల్లెపోగు
 ఆర్జే అవినాష్ 
 నబీల్ అఫ్రిది
 శివ గౌడ్
 సబ్బి గౌడ్

సాంకేతిక నిపుణులు
బ్యానర్: స్టార్ లైట్ స్టూడియోస్
నిర్మాతలు: శ్రీలత, నాగార్జున్ సామల
కథ, స్క్రీన్‌ప్లే, దర్శకత్వం: కుమార స్వామి (అక్షర ) 
సంగీతం: అరుణ్ చిలువేరు & సురేష్ బొబ్బిలి (పన్నెండు గుంజాల) 
నేపథ్య సంగీతం: ప్రిన్స్ హెన్రీ 
సినిమాటోగ్రఫీ: ప్రవీణ్ వనమాలి & శేఖర్ పోచంపల్లి 
ఆర్ట్ డైరెక్టర్: గాంధీ నడికుడికర్
ఎడిటింగ్:  చి.వంశీ కృష్ణ & గజ్జల రక్షిత్ కుమార్ 
మాటలు: పెద్దింటి అశోక్ కుమార్ 
పబ్లిసిటీ డిజైనర్: ధని ఏలె

పాటలు

మూలాలు

బయటి లింకులు

వర్గం:2024 తెలుగు సినిమాలు